**VERSEK**

Iskolánk Diákönkormányzata versíró pályázatot hirdetett három korosztályban különböző témakörökben. Örömmel fogadtuk a beérkezett pályaműveket, melyet a zsűri a következőképpen értékelt:

3.o. Turcsa-Sinka Tamás – Arany minősítés – Szigetszentmártoni Általános Iskola

4.o. Barna Lili – Arany minősítés – Szigethalmi Széchenyi István Általános Iskola

4.o. Kiss Viktória Vanessza – Bronz minősítés – Szigethalmi Széchenyi István Általános Iskola

4.o. Kócs Réka – Ezüst minősítés – Tököli Weöres Sándor Általános Iskola

4.o. Maruzsa Mária Boglárka – Ezüst minősítés – Dunaharaszti Német Nemzetiségi Általános Iskola

5.o. Naszvadi Oláh Szófia – Arany minősítés – Szigetszentmártoni Általános Iskola

5.o Lipták Léna - Ezüst minősítés – Szigetszentmártoni Általános Iskola

7.o. Matisz Petra – Arany minősítés – Szigetszentmiklósi József Attila Ált. Iskola

7.o. Szabó Bendegúz – Arany minősítés – Szigetszentmártoni Általános Iskola

**Matisz Petra - Tavasz**

Szépen süt a napsugár,

Az égen megannyi kismadár,

Véget ért a tél,

A természet kél.

Itt van a tavasz,

Rügyeznek a fák!

Menjünk kirándulni,

Mert várnak a csodák!

Nyílnak a virágok, Zöldellnek a fák.

Nézd csak, ott a dombon

Fehérlik a hóvirág!

Csicseregnek a madarak, Susognak a fák.

Menjünk kirándulni,

Mert várnak a csodák!

(Szigetszentmiklósi József Attila Ált. Iskola, 7.e osztály)

**Szabó Bendegúz – Az időutazó**

Belépek a szobámba és nagy villanás hirtelen, Körülöttem csupa ember öltözködve népiesen. Kérdezem, hol vagyok és egy férfi eztetet mondja: Üdvözöllek testvérem ez itt Pannónia!

Megkérdem én magamtól: találtam egy időgépet? Mire egy pár katona a semmiből elém lépett: Gyere velem paraszt, István király hivat.

Kérdezem magamba: ez ember ugye most csak szivat?

Megfogják két kezem és elkezdenek hurcolni, Egy ember elé visznek és én fel se bírom fogni. Így szól a király: István vagyok s te meg ki vagy? Alig bírok szóhoz jutni, a lélegzetem is megfagy.

István a király?! Nos, én Tamás vagyok. Mesélj Tamás honnan jöttél és kik vagytok? Nos királyom őfélsége, Magyar földről jöttem,

innen 1023 esztendőre

Nos Tamás mesélj nekem mi van a jövendőbe!

Nagy baj van királyom, egy háború a jövőbe, Megtörténik majd a baj 1241-be.

Jön majd a mongol s letarol minket, Készítsd hát, királyom, készítsd a népedet!

Menj hát, fiam, a többin ne búsúlj!

Így vettem a királytól személyesen búcsút. Egyet pislantok és a dátum máris 1342 –

Érdekes az ember számára mennyire felfoghatatlan az idő.

Nagy Lajos király előtt meghajolok,

Meg kérdem: tudja-e kik voltak azok a mongolok? S azt feleli: jaj fiam, tudom én, be akartak ide törni, De egy idegen jött és ő segített győzni.

Nos Lajos én volnék az, de neked is van üzenetem:

1541-ben az Oszmán megszálja Budát és nagy lesz majd az ijedelem. A te feladatod legyen gyermekről gyermekre adni:

Az oszmánnal szövetséget kell majd kötni.

Most búcsúzom királyom, az Isten legyen veled,

S ha teszed, mit mondtam, a történelembe meglesz majd a jeled.

Mondom magamnak: irány hát 1846, s egy török magyar egységet csodálok.

És ugyan lehet, nem minden úgy sikerült, mint vártátok, én kettő örökös barátot látok.

(Szigetszentmártoni Általános Iskola, 7. osztály)

**Barna Lili - Mikortól van tavasz?**

Mikortól van tavasz?

Ki olyan ravasz, aki felel? Felelj hát természet!

Tán mikor rügyezik a rózsa, vagy kibújik a hóvirág,

vagy mikor lágy szellőt hoz a hajnal?

Vagy mikor visszatér a gólya? A választ senki sem tudja, Hisz a mandulafa virága is deret kap néha.

Milyen rakoncátlan ez a tavasz! Mindenki várja, várja,

hogy beköszön az iskolába.

(Szigethalmi Széchenyi István Általános Iskola, 4a. osztály)

**Kócs Réka - Ünnepek**

Beöltözünk sok mindennek .

elűzzük a bút s a nagy hideget .

Elégetjük a kiszebábot, mit sok kis gyerek gyártott.

Nagy zajt csapunk minden áron , bulizz velünk kis barátom.

Korán reggel felkelek Piros tojást festhetek Várhatom a locsolókat

Rég nem látott rokonokat

Ez a nap az én napom. Mulatságra alkalom Lesz buli, ajándék . Tortámon tűzijáték.

Ajándékot elhozó , nevem mégsem télapó.

Csak két nap a szeretetnek boldogság a gyerekeknek .

Az év utolsó ünnepe. Ölelj meg hát! Jer ide!

(Tököli Weöres Sándor Általános Iskola, 4c. osztály)

**Tucsa-Sinka Tamás – Papagáj tánc**

A papagájok a dzsungelben ropják a táncot.

Ezer színben pompázva, mint a színes virágok.

Ha egyszer kirepülnek a lombkoronák közül:

madártestű szivárvány veszi a dzsungelt körül.

(Szigetszentmártoni Általános Iskola, 3. osztály)

**Naszvadi Oláh Szófia – A kerti fám**

A kertünkben egy nagy fa áll rég,

Zajmentes kis menedék.

Ott folyik az élet igazán

Ott, a fáknak a magasán.

Madarak énekelnek, Bogarak zümmögnek.

Nyáron a lepke rászáll a kezemre

Ősszel a levelek hullnak a fejemre.

Ő mindig jó volt hozzám,

De én ezt nem éreztem.

Mikor felnőttem, ezt neki

Meg nem köszöntem.

Az én fámat kivágták ...

De új remény született

Két kezem fát ültetett

Gondoztam és neveltem

De a régi fámat sose feledtem.

(Szigetszentmártoni Általános Iskola, 5. osztály)

**Kiss Viktória Vanessza - Mikor jön már a nyár?**

Mikor jön már a nyár? Ki várja már, az jól jár!

A melegben a vízparton üldögélve bámulom a végtelen óceánt.

Koktélos? Fagylaltos? Vegyünk már egy gombócot! S hamarosan indulunk haza, Viszlát óceán, pá pálmafák!

Ezt az élményt nem felejtem el soha! Hamarosan jön már az ősz is, Hangulatos és szép lesz ő is,

Majd kibékülök vele is!

(Szigethalmi Széchenyi István Általános Iskola, 4a. osztály)

**Maruzsa Mária Boglárka - Szilvi néni búcsúztatója**

Mi vagyunk a 4/A, Szilvi néni összetart. Ő az osztály ofője,

Most búcsúzunk el tőle.

Szilvi néni, ne sírj még!

Mindjárt jövünk, ne ríjj még! Hogyha tovább hallgatod, Így szól a mi kis dalunk:

Mi vagyunk a 4/A, Szilvi néni osztálya.

Ő tanította az á-t , a b-t A matekot és a c-t.

Szilvi néni, ne szólj még!

Nincsen kész a versünk még! Hogyha tovább hallgatod, így szól ez a kis dalunk:

Most megyünk a felsőbe, S rögtön ez jut eszünkbe: Felsőbe?

Most jöttünk csak elsőbe!

Szilvi néni most már sírhatsz!

Most már a 4/a is ríhat!

Most búcsúzunk a tanártól, S búcsúzunk a 4/a-tól.

(Dunaharaszti Német Nemzetiségi Általános Iskola 4o.)

**Lipták Léna - Az első közös karácsony**

Mondja a lány

Karácsony napján.

Ez nekem nagyon tetszik,

De csak hazudik.

Van egy érzés,

Inkább megérzés,

Hogy az apja nem szereti,

Hanem gyűlöli.

A gyerek mondja

Apa, szerettél valaha?

Vagy egész életemben

Semmit nem jelentettem?

Ő az élete ajándéka,

Mégis kidobta a kukába.

Senki se szerette,

ez az élete végzete.